**Kære lodsejer.**

I 2018 startede projektet "Ridespor-Danmark". Det er primært finansieret af Danmarks Idrætsforbund, og er hægtet op på både Dansk Islandshesteforening og Dansk Rideforbund.
Det overordnede formål med projektet er at forbedre natur- og motionsrytteres adgang til naturen.

Ridespor-Danmark bekræfter hermed opbakningen til, ridelaug XX`s arbejde og planlægning for etablering af en sammenhængende riderute i XX-området.

Initiativet til etableringen af det ridespor der går på din jord, er taget af det lokale ridelaug og det er således frivillige kræfter der primært bærer arbejdet.

Ridespor-Danmark stiller rådgivning og kort til rådighed, og vejleder i hvorledes ejendomsoplysninger med mere fremfindes i planlægningsfasen. Der er tale om et frivilligt arbejde, og i forhold til de private lodsejere er der også tale om etablering af ridespor på frivillig basis under hensyntagen til den private ejendomsret og de gældende regler for færdsel i det åbne land.

Ridesporene tænkes først og fremmest etableret ad eksisterende stier, markveje og spor i landskabet. Der er tale om et projekt, som primært har perspektiver for de lokale ryttere, rideklubber m.fl. i forhold til at skabe gode, ordnede og trygge muligheder for ridning – herunder længere sammenhængende rideture.

I tilknytning til ridesporene kan lokale melde sig, hvis de har mulighed for at tilbyde overnatning, og et sted hvor hestene kan græsse.

Initiativtagerne vil i forbindelse med planlægningen af et ruteforløb kontakte de private lodsejere med henblik på, at indgå aftaler om et ruteforløb. Ridespor-Danmark vil i den forbindelse opfordre til, at tage godt i mod projektet og de frivillige.

Såfremt der er spørgsmål til det overordnede projekt eller spørgsmål til reglerne på området kan undertegnede kontaktes.

Med venlig hilsen

Tove Urup Madsen